Ukkis si Tezwart
Isem n tewsit (prose) n yeḍrisen i d-yeddan deg udlis-a, yemxalaf si tamnaḍt Yer tayeḍ. Anda i s-qqaren kra tamacahut, wiyaḍ qqaren-as, taḥağğit, taḥkayt neY taqsiḍt. Tamacahut, Yas mxalafen yismawen-ines, tettawid yef takunt (le merveilleux). Tadyant (neY tajrirt neY tamedrurt...) tezga-d ger umezruy d uferriY(fiction) : ger wayen yellan d wayen yernan. Tameayt (neY taqulhat...), tettawi-d Yef tedyanin timeẓyanin yesean lmeena, yerna tettuYal d inzi (d lemtel).
Deg udlis-a, llant tmucuha i d-nejmee Yer tlawin,
llant tid i d-nejmee Yer yergazen. Llant tmucuha i d-ttawin i yimeẓyanen, akken llant tid i d-ttawin iwessaren gar-asen. Ṣṣenf-a wis sin, qqaren-as timucuha n yimeksawen (d timucuha tinutas=érotique). Llant daYen tmucuha yesseḍsayen, nesla-asent yakan, nettnadi ad tent-id-nejmee Yer zdat.
Lant tmucuha n yimesdurar, lant tid n yiḥedriyen. Timucuha n yimesdurar d waYzen d teryel (ney tamẓa) i Yef i d-ttawint. Timucuha-a, d tid i ttawint temYarin i yimeẓyanen. Ma yella d tid n yiḥedriyen, ttawint-d s
umata yef yigeldan d udabu d tlawin itettin d titbirin deg udrar n Waqwaq. Tigi d timucuha i d-ttawin yergazen ger-asen. Ad naf yal tannuda s tmucuha-s.
Timucuha n tmurt n leqbayel, xulfent acemma timucuha n temnaḍin nniḍen n TmazYa ney n Yill-agrakal.Ahat d tarakalt (géographie) d wansayen( traditions)d wazal n tmetti i ten-tyerran mxalafent Yef tiyaḍ.
CfiY, nekkini s timmad-iw, nettḥiri, ad d-yeYli yiḍ akken ad nsel i tmacahut. Llant tmucuha i umi nettales yal ass ur neeggu deg-sent. Yal tikkelt d acu i yettbeddilen (neY d acu i d-irennun) deg-sent, yezmer lḥal d awalen kan, yezmer d inehhiten (neY wissen d acu i d-yettnulfun deg-sent !). Akken yezmer diYen ttbeddilent tmucuha, acku yal yiwen (seg wid neY seg tid i yessnen timucuha) ittawi-tent-id akken i s-yehwa i netta ; yal yiwen amek i sent-yettak rruḥ d cbaḥa. Win yessawalen timucuha, yeṭṭef awal, d bab n wawal, yezmer ad yawi tamacahut Yer ani yebYa. Yezmer ad tt-yessiYzef, Yas akken yiwen lgaleb i s-ines (?), yezmer ad tt-yessiwzel, ad s-yernu kra neY ad s-yekkes kra, ma ur yettu deg-s maḍi.
Tikwal, ttawin timucuha akken ad ttun llaẓ. Tamacahut, ad ten-tesgen uqbel ad tayzag tasilt-nni yeccuṛen kan d aman. Uḍan n tegrest Yezzifit. Seg wakken Yezzifet, tezmer tmacahut ad tezzuzen taeebbut yelluẓen yeggumman nadam. Llan kra, seg wakken ssnen ad d-awin timucuha, settuyen i yiman-nsen, d wid i sen-isellen, llaẓ-nsen. Teddun d tmacahut ur ttakin d yiman-nsen, tessifsus fell-asen lḥif d tmeddurt-nsen rqiqen.
Tamacahut, tga amzun d ssinima ; tezzuzun, teslalay-d tirga, tettawi win i s-isellen seg yinig yer wayeḍ. Γas ma yella tamacahut tessawal s inig, tettweṣṣi daYen Yef yinig i d-yettawin ddanat ur yelli i yifen tameddurt ger imawlan-is, ger watmaten-is d warraw-is. Asaḍ ( awadem agejdan n teḥkayt), di tmacahut, Yas yunag d uleqrar ad d-yuYal Yer taddart-is, ad d-yuYal Yer wid-is.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn